ข้อบังคับการรถไฟฟ้าขนส่งมวลชนแห่งประเทศไทยข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารร่วมวิธีการจัดเก็บค่าโดยสารร่วม และการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานคร สายฉลองรัชธรรมและรถไฟฟ้ามหานครสายเฉลิมรัชมงคลพ.ศ. ๒๕๕๙[๑] โดยที่เป็นการสมควรกำหนดอัตราค่าโดยสารร่วมวิธีการจัดเก็บค่าโดยสารร่วมและการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานคร สายฉลองรัชธรรมและรถไฟฟ้ามหานคร สายเฉลิมรัชมงคลอาศัยอำนาจตามความใน(๑๓) ของมาตรา ๑๘ แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. ๒๕๔๓คณะกรรมการการรถไฟฟ้าขนส่งมวลชนแห่งประเทศไทย โดยความเห็นชอบของคณะรัฐมนตรีจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารร่วม วิธีการจัดเก็บค่าโดยสารร่วมและการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานคร สายเฉลิมรัชมงคล พ.ศ. ๒๕๕๙ข้อ๒ข้อบังคับนี้ให้ใช้บังคับตั้งแต่วันที่ ๖ สิงหาคม พ.ศ. ๒๕๕๙ เป็นต้นไปข้อ๓ ในข้อบังคับนี้เด็ก หมายความว่า บุคคลอายุไม่เกินสิบสี่ปีบริบูรณ์บริเวณซึ่งมีการใช้บัตรโดยสารแล้ว หมายความว่าพื้นที่ในสถานีรถไฟฟ้าส่วนที่คนโดยสารได้ผ่านการตรวจบัตรโดยสารรถไฟฟ้าแล้วและหมายความรวมถึงบนรถไฟฟ้าด้วยข้อ๔ เส้นทางรถไฟฟ้ามหานคร สายฉลองรัชธรรมประกอบด้วยสถานีรถไฟฟ้า ดังต่อไปนี้(๑)สถานีรถไฟฟ้าคลองบางไผ่(๒)สถานีรถไฟฟ้าตลาดบางใหญ่(๓)สถานีรถไฟฟ้าสามแยกบางใหญ่(๔)สถานีรถไฟฟ้าบางพลู(๕)สถานีรถไฟฟ้าบางรักใหญ่(๖)สถานีรถไฟฟ้าบางรักน้อยท่าอิฐ(๗)สถานีรถไฟฟ้าไทรม้า(๘)สถานีรถไฟฟ้าสะพานพระนั่งเกล้า(๙)สถานีรถไฟฟ้าแยกนนทบุรี ๑(๑๐)สถานีรถไฟฟ้าบางกระสอ(๑๑)สถานีรถไฟฟ้าศูนย์ราชการนนทบุรี(๑๒)สถานีรถไฟฟ้ากระทรวงสาธารณสุข(๑๓)สถานีรถไฟฟ้าแยกติวานนท์(๑๔)สถานีรถไฟฟ้าวงศ์สว่าง(๑๕)สถานีรถไฟฟ้าบางซ่อน(๑๖)สถานีรถไฟฟ้าเตาปูนข้อ๕ เส้นทางรถไฟฟ้ามหานครสายเฉลิมรัชมงคล ประกอบด้วยสถานีรถไฟฟ้า ดังต่อไปนี้(๑)สถานีรถไฟฟ้าบางซื่อ(๒)สถานีรถไฟฟ้ากำแพงเพชร(๓)สถานีรถไฟฟ้าสวนจตุจักร(๔)สถานีรถไฟฟ้าพหลโยธิน(๕)สถานีรถไฟฟ้าลาดพร้าว(๖)สถานีรถไฟฟ้ารัชดาภิเษก(๗)สถานีรถไฟฟ้าสุทธิสาร(๘)สถานีรถไฟฟ้าห้วยขวาง(๙)สถานีรถไฟฟ้าศูนย์วัฒนธรรมแห่งประเทศไทย(๑๐)สถานีรถไฟฟ้าพระราม ๙(๑๑)สถานีรถไฟฟ้าเพชรบุรี(๑๒)สถานีรถไฟฟ้าสุขุมวิท(๑๓)สถานีรถไฟฟ้าศูนย์การประชุมแห่งชาติสิริกิติ์(๑๔)สถานีรถไฟฟ้าคลองเตย(๑๕)สถานีรถไฟฟ้าลุมพินี(๑๖)สถานีรถไฟฟ้าสีลม(๑๗)สถานีรถไฟฟ้าสามย่าน(๑๘)สถานีรถไฟฟ้าหัวลำโพงข้อ๖ ค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานคร สายเฉลิมรัชมงคลให้เป็นไปตามตารางอัตราค่าโดยสารรถไฟฟ้าท้ายข้อบังคับนี้ข้อ๗ ค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานครสายเฉลิมรัชมงคล ให้เริ่มคิดตั้งแต่คนโดยสารได้ผ่านเข้าไปในบริเวณซึ่งมีการใช้บัตรโดยสารแล้วในกรณีที่คนโดยสารเข้าไปอยู่ในบริเวณซึ่งมีการใช้บัตรโดยสารและมีการเดินทางข้ามระบบแล้วเกินกว่าระยะเวลาหนึ่งร้อยยี่สิบนาทีให้ถือว่าคนโดยสารนั้นได้เดินทางตลอดสายทางและให้คิดค่าโดยสารรถไฟฟ้าในอัตราสูงสุดของค่าโดยสารร่วมข้อ๘ให้บุคคลดังต่อไปนี้ได้รับลดหย่อนค่าโดยสารร่วม ระหว่างรถไฟฟ้ามหานคร สายฉลองรัชธรรมและรถไฟฟ้ามหานคร สายเฉลิมรัชมงคล ลงกึ่งหนึ่ง(๑)บุคคลซึ่งมีอายุหกสิบปีบริบูรณ์ขึ้นไป(๒)เด็กซึ่งมีความสูงไม่เกินหนึ่งร้อยยี่สิบเซนติเมตรในกรณีที่ลดหย่อนค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานคร สายเฉลิมรัชมงคลลงกึ่งหนึ่งตามวรรคหนึ่งแล้วมีเศษไม่เต็มจำนวนบาทถ้าเศษตั้งแต่ห้าสิบสตางค์ขึ้นไปให้ปรับเศษดังกล่าวให้เต็มจำนวนบาทข้อ๙ ให้ยกเว้นค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานคร สายเฉลิมรัชมงคลให้บุคคลดังต่อไปนี้(๑)เด็กซึ่งมีความสูงไม่เกินเก้าสิบเซนติเมตร(๒)คนพิการโดยคนพิการดังกล่าวต้องแสดงบัตรประจำตัวคนพิการที่ทางราชการออกให้ก่อนใช้บริการข้อ๑๐ ให้คณะกรรมการการรถไฟฟ้าขนส่งมวลชนแห่งประเทศไทยมีอำนาจออกประกาศลดหรือยกเว้นอัตราค่าโดยสารรถไฟฟ้าตามที่กำหนดในข้อ๖ได้เป็นครั้งคราวเพื่อส่งเสริมการใช้บริการรถไฟฟ้าหรือเพื่อสนับสนุนกิจกรรมตามนโยบายของรัฐบาลหรือกรณีที่มีความจำเป็นอย่างยิ่งข้อ๑๑ วิธีการจัดเก็บค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานคร สายเฉลิมรัชมงคลให้กระทำโดยบัตรโดยสารรถไฟฟ้า เหรียญโดยสารรถไฟฟ้าหรือวิธีการอื่นตามที่ผู้ว่าการการรถไฟฟ้าขนส่งมวลชนแห่งประเทศไทยกำหนดข้อ๑๒ การคืนเงินค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานคร สายเฉลิมรัชมงคลให้เป็นไปตามหลักเกณฑ์ วิธีการและเงื่อนไขที่ผู้ว่าการการรถไฟฟ้าขนส่งมวลชนแห่งประเทศไทยกำหนดให้ไว้ ณ วันที่ ๖กรกฎาคม พ.ศ. ๒๕๕๙พลเอก ยอดยุทธ บุญญาธิการประธานกรรมการการรถไฟฟ้าขนส่งมวลชนแห่งประเทศไทย[เอกสารแนบท้าย]๑. อัตราค่าโดยสารร่วมท้ายข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารร่วมวิธีการจัดเก็บค่าโดยสารร่วมและการกำหนดประเภทบุคคลที่ได้รับการยกเว้นไม่ต้องชำระค่าโดยสารร่วมระหว่างรถไฟฟ้ามหานคร สายฉลองรัชธรรม และรถไฟฟ้ามหานคร สายเฉลิมรัชมงคล พ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๑๑ กรกฎาคม๒๕๕๙กัญฑรัตน์/ตรวจ๒๙ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๕๑ ง/หน้า ๓๖/๖ กรกฎาคม ๒๕๕๙